EkBass/fiwiki-20250220-pages-articles huggingface dataset:
Insinöörityö

Insinöörityö on insinööritutkintoon kuuluva ammatillinen kypsyysnäytetyö. Insinöörityön tavoitteena on soveltaa teoreettista tietoa käytännön työelämään sekä helpottamaan opiskelijan pääsyä työmarkkinoille insinöörin tehtäviin. Insinöörityö arvostellaan arvosanoilla 1-5 sekä aihe merkitään päättötodistukseen. Insinöörityöllä tarkoitetaan myös kaikkea insinöörien tekemää luovaa teknistä työtä, erityisesti suunnittelua ja tuotekehitystä. Tässä merkityksessä se erottaa insinöörin työn varsinaisesta suorittavasta työstä ja toisaalta puhtaasta tieteestä. ==Katso myös== * Lopputyö * Pro gradu * Diplomityö ==Aiheesta muualla== * Suomalainen insinöörityöpalkinto Luokka:Tekninen koulutus
Azio Corghi

Azio Corghi (9. maaliskuuta 1937 Cirié – 17. marraskuuta 2022) oli italialainen säveltäjä. Hän opiskeli Torinossa ja Milanossa. Corghin tuotantoon kuuluu muun muassa oopperoita ja orkesterimusiikkia. == Oopperoita == *Blimunda (1989) *Divara - Wasser und Blut (1993) *Isabella (1996) *Il dissoluto assolto (2005) == Lähteet == Luokka:Italialaiset säveltäjät Luokka:Vuonna 1937 syntyneet Luokka:Vuonna 2022 kuolleet
Overijssel

Overijssel on yksi Alankomaiden provinsseista. Maan keskiosassa sijaitsevan provinssin pinta-ala on ja vuonna 2010 siellä asui . Provinssin pääkaupungin on Zwolle. == Kunnat (2018) == * Almelo * Borne * Dalfsen * Deventer * Dinkelland * Enschede * Haaksbergen * Hardenberg * Hellendoorn * Hengelo * Hof van Twente * Kampen * Losser * Oldenzaal * Olst-Wijhe * Ommen * Raalte * Rijssen-Holten * Staphorst * Steenwijkerland * Tubbergen * Twenterand * Wierden * Zwartewaterland * Zwolle == Lähteet == == Aiheesta muualla== * Provinssin virallinen sivusto *
Stefan Wolpe

Stefan Wolpe (25. elokuuta 1902 – 4. huhtikuuta 1972) oli saksalaissyntyinen säveltäjä. Wolpe syntyi Berliinissä ja opiskeli musiikkia muun muassa Franz Schrekerin ja Ferruccio Busonin johdolla. Hänen varhaiset teoksensa olivat usein atonaalisia. Saksan kansallissosialistisen työväenpuolueen noustessa valtaan Saksassa Wolpe siirtyi Itävaltaan ja sieltä Palestiinaan. Vuodesta 1938 lähtien hän asui New Yorkissa. Wolpe sairastui Parkinsonin tautiin vuonna 1964 ja kuoli vuonna 1972. Luokka:Saksalaiset säveltäjät Luokka:Vuonna 1902 syntyneet Luokka:Vuonna 1972 kuolleet
Peräpohjalaiset murteet

Peräpohjalaiset (tai Peräpohjan) murteet ovat maantieteellisesti toiseksi laajin suomen kielen seitsemästä murrealueesta, heti savolaismurteiden jälkeen. Peräpohjalaisten murteiden puhuma-alue kattaa lähes koko Suomen puoleisen Lapin maakunnan sekä Pohjois-Ruotsissa ja -Norjassa puhutut suomalaismurteet. Peräpohjan murteet luetaan kuuluviksi länsimurteisiin. Peräpohjalaiset murteet jaetaan viiteen ryhmään: *Jällivaaran murteet *Kemijärven murteet *Kemin murteet *Ruijan murteet *Tornion murteet Tornion murretta, jota puhutaan molemmin puolen Tornionjokea kutsutaan Ruotsin puolella yhdessä Jällivaaran murteiden kanssa meänkieleksi ja sillä on Ruotsissa tasaveroinen vähemmistökielen asema suomen kielen kanssa. ==Piirteet== * itämurteiden mukaiset yleiskielen d:n vastineet **Vuojen päästä. (=vuoden) **Paan väri. (=padan) * länsimurteiden mukaiset yleiskielen ts:n vastineet **Mettän humina. * jälkitavun vokaalien välinen h (vrt. eteläpohjalaiset murteet) **saunhaan (ensimmäisen asteen metateesi) **sauhnaan (toisen asteen metateesi) * nn, mm, ll ja rr lyhentyneet joissain sanoissa **huomena **ymmärys * v:n katoaminen labiaalivokaalin vierellä **Hyä Roaniemi! (=Hyvä Rovaniemi!) * omaleimaiset persoonapronominit **Mie **Sie **Met ***Meän koira **Tet ***Teän koira * verbien monikon 3. persoonan omaleimainen pääte imperfektissä ja konditionaalissa **het annoit 'he antoivat'
Geelong

Geelong on kaupunki Victorian osavaltiossa Australian kaakkoisrannikolla. Kaupungissa on 182 182 (2014) asukasta ja 221 515 City of Greater Geelong -paikallishallintoalueella (Local Government Area). Geelong sijaitsee Corio Bayssa, 75 km päässä Melbournesta. Kaupunkeja yhdistää kolmikaistainen moottoritie. Geelong on merkittävä satamakaupunki. Suurimmat teollisuuslaitokset ovat Shellin öljynjalostamo, Alcoa of Australian alumiinisulatto ja Fordin tehdas. Kaupungin yliopisto, Deakin University, perustettiin vuonna 1994. Vuoden lämpimintä aikaa on tammikuu ja helmikuu, jolloin keskimääräinen ylin lämpötila on 23 °C. Viileintä on heinäkuussa, jolloin keskimääräinen alin jää viiden asteen vaiheille. Sadetta saadaan melko tasaisesti ympäri vuoden 30-50 mm kuukaudessa. == Lähteet == ==Aiheesta muualla== Luokka:Australian kaupungit Luokka:Victoria (Australia)
Julio Fonseca

Julio Fonseca (22. toukokuuta 1885 – 22. kesäkuuta 1950) oli costaricalainen säveltäjä. Fonseca syntyi San Joséssa ja opiskeli vuodesta 1902 lähtien Euroopassa. Hän palasi Costa Ricaan vuonna 1906. Fonsecan tuotantoon kuuluu muun muassa operetti, pianokonsertto ja messuja. == Aiheesta muualla == * http://archivomusical.ucr.ac.cr/catalogo/autores/julio-fonseca-gutierrez Luokka:Costaricalaiset säveltäjät Luokka:Vuonna 1885 syntyneet Luokka:Vuonna 1950 kuolleet
Molempain Sisiliain kuningaskunta

Molempain Sisiliain kuningaskunta () oli vuosina 1816–1860 toiminut kuningaskunta, johon kuuluivat Etelä-Italia ja Sisilian saari. Kuningaskunnan pääkaupunkina oli ensin Palermo ja myöhemmin Napoli. Sisilia ja Etelä-Italia olivat muodostaneet jo keskiajalla vuosina 1130–1282 ja 1442–1458 Sisilian kuningaskunta -nimisen varhaisemman valtion. == Kolme ajanjaksoa == Molempain Sisiliain kuninkaan (tai Sisilian kuninkaan) arvo oli vuosina 1130–1282 hallinneilla Etelä-Italian kuninkailla. Heistä ensimmäinen oli normannisukuinen herttua Roger II, joka valtasi Palermon vuonna 1091 ja piti sitä pääkaupunkinaan. Hän peri vuonna 1127 toisen herttuakunnan Italian mantereelta ja julistautui vuonna 1130 kuninkaaksi ”molemmissa Sisilioissa”. Merkittävä maan myöhempi kuningas oli Fredrik I, joka hallitsi keisarina nimellä Fredrik II. Palermon asukkaiden kapina ranskalaisia hallitsijoita vastaan eli Sisilian iltamessu vuonna 1282 hajotti valtion kahtia: mantereen puoli (nimellä Sisilian kuningaskunta) oli siitä alkaen eri valtio kuin Sisilian saari (Trinacria). Vuonna 1442 Aragonian ja Sisilian kuningas Alfonso V Loistava valloitti Napolin ja palautti siten molemmat Sisiliat jälleen yhteen. Alfonson kuoltua 1458 maat kuitenkin jaettiin perinnönjaossa erilleen. Kuningaskunta muodostettiin uudelleen Wienin kongressissa 1815 nostamalla Bourbon-suvun kuningas Ferdinand valtaan Napoleonin valloitusten jälkeen. Vuonna 1861 Sardinian kuningaskunta valloitti alueen ja Viktor Emanuel II julistautui yhtenäisen Italian kuninkaaksi. == Molempain Sisiliain kuninkaat == * 1816–1825: Ferdinand I (ital. Ferdinando) * 1825–1830: Frans I (ital. Francesco) * 1830–1859: Ferdinand II * 1859–1861: Frans II == Lähteet == == Aiheesta muualla == *
Huntsville (Alabama)

Huntsville on Yhdysvaltojen eteläosassa sijaitsevan Alabaman osavaltion suurin kaupunki. Sen asukasluku oli 215 006 vuonna 2020. Kaupunki toimii Madisonin piirikunnan hallintokeskuksena. Kaupunki on perustettu vuonna 1805. Huntsville tunnetaan siellä sijaitsevasta Yhdysvaltojen Avaruus- ja rakettikeskus Marshall Space Flight Centeristä; kaupungin lempinimi onkin "rakettikaupunki". == Väestö == Vuoden 2020 väestönlaskennassa Huntsvillen asukasluku oli 215 006\. Arvion mukaan asukkaista valkoisia on 59,0 %, mustia 30,4 %, aasialaisia 2,1 %, alkuperäisasukkaita 0,5 % ja Tyynenmeren alkuperäisasukkaita 0,1 %. Asukkaista 5,2 % kuuluu kahteen tai useampaan rotuun. 6,4 % asukkaista oli hispaanoja tai latinoja mistä tahansa rodusta. Asukkaista 7,9 % puhuu kotonaan jotain muuta kieltä kuin englantia ja 6,2 % asukkaista on syntynyt ulkomailla. == Koulutus == Huntsvillessä sijaitsee neljä korkeakoulua: julkiset Alabaman yliopisto Huntsvillessä, Alabama A&M; University ja J.F. Drake State Community and Technical College sekä yksityinen Oakwood University. == Lähteet == == Aiheesta muualla == Luokka:Alabaman kaupungit
LiveJournal

LiveJournal (usein lyhennettynä LJ) on blogipalvelu. Sen perusti maaliskuussa 1999 Brad Fitzpatrick. Yksi LiveJournalin merkittävimpiä eroja muihin suosittuihin blogipalveluihin verrattuna on sen yhteisöllisyys: sivusto tarjoaa mahdollisuuden kattavaan yhteydenpitoon ja vuorovaikutukseen muiden käyttäjien kanssa. Tammikuuhun 2007 mennessä LiveJournaliin oli luotu yhteensä noin 12 miljoonaa käyttäjätiliä, joista noin 2 miljoonaa on aktiivisessa käytössä. Käyttäjistä ylivoimaisesti suurin osa on kotoisin Yhdysvalloista. Iältään eniten on 18-19-vuotiaita.Livejournalin tilastoja, luettu 22.1.2007 LiveJournal on suosittu myös Venäjällä, jossa se tunnetaan nimellä Живой журнал ja lyhenteellä ЖЖ (ŽŽ). Suomalaiset muodostavat kymmenenneksi suurimman maakohtaisen käyttäjäryhmän. LiveJournal on paitsi itse sivuston myös sitä pyörittävän avoimen lähdekoodin ohjelmiston nimi. Fitzpatrick myi LiveJournalin vuonna 2005 Six Apart -yhtiölle. Joulukuun 2007 alussa sen osti venäläisen liikemiehen Aleksandr Mamutin hallitsema SUP-Fabrik. Six Apart osti blogisivuston, TietoviikkoLiveJournal-palvelu venäläisille , Kauppalehti ==Lähteet== == Aiheesta muualla == * LiveJournal.com * LiveJournalin lähdekoodi Subversion systeemissä (GNU GPL lisenssöity ) Luokka:Blogipalvelut Luokka:Virtuaaliyhteisöt Luokka:Yhdysvaltalaiset verkkosivustot
Darijan Božič

Darijan Božič (29. huhtikuuta 1933 Slavonski Brod, Jugoslavia, nyk. Kroatia – 24. lokakuuta 2018) oli slovenialainen säveltäjä ja kapellimestari. Hän opiskeli Ljubljanassa sävellystä ja orkesterinjohtoa. Hän jatkoi opintojaan Lontoossa ja Pariisissa. Božičin tuotantoon kuuluu muun muassa oopperoita. Božič johti vuosina 1995–1998 Ljubljanan oopperaa. == Lähteet == Luokka:Slovenialaiset säveltäjät Luokka:Slovenialaiset kapellimestarit Luokka:Vuonna 1933 syntyneet Luokka:Vuonna 2018 kuolleet
Adriana Mater

Adriana Mater on Kaija Saariahon ooppera, joka sai ensi-iltansa 3. huhtikuuta 2006 Pariisin Opéra Bastillessa (alun perin ensi-illan piti olla jo 30. maaliskuuta, mutta se myöhästyi oopperan teknisen henkilökunnan lakon vuoksi). Kantaesityksessä orkesterinjohtajana toimi Esa-Pekka Salonen, ohjaus oli Peter Sellarsin. Ooppera sijoittuu nimeämättömään sotaa käyvään maahan, jota oopperan libretistin Amin Maaloufin mukaan voidaan pitää jonain Balkanin alueen maista Jugoslavian hajoamissotien myllerryksessä. ==Synopsis== Adriana on eloisa ja intohimoinen nuori nainen, jonka omaan yhteisöönsä kuuluva mies raiskaa. Raiskauksesta alkunsa saanut lapsi perii sekä uhrin, että rikollisen veren ja Adriana pohtii huolestuneena tuleeko hänen lapsestaan Kain vai Abel. Tämä huoli häiritsee häntä koko raskauden ja lapsen, Yonasin, lapsuuden ajan. Totuuden hetki koittaa, kun Yonas, nyt jo nuori mies, saa tietää äitinsä paenneen päällekarkaajan palanneen sodan päätyttyä. Yonas tapaa isänsä ja kertoo murhaavansa tämän, mutta huomaa pian isänsä olevan sokea. Hän ei voi tappaa tätä ja pakenee paikalta. Yonas pyytää äidiltään anteeksi, ettei voinut kostaa tämän puolesta. Tämän kuultuaan Adriana tietää Yonasin olevan hänen poikansa ja sanoo: "Me emme ole kostaneet, mutta olemme pelastuneet". == Lähteet == ==Aiheesta muualla== * Kaija Saariaho: Adriana Mater * Tiloja äänen rajamailla - Kaija Saariahon toinen ooppera "Adriana Mater" saa kantaesityksensä Luokka:Ranskankieliset oopperat Luokka:Kaija Saariahon teokset
Valtiovarainministeri

Valtiovarainministeri on valtion hallituksen jäsen, joka muun muassa vastaa valtion tulo- ja menoarviosta eli budjetista. Näin ollen kaikkien muiden ministeriöiden varoja vaativat hankkeet käsitellään myös valtiovarainministeriössä, minkä vuoksi valtiovarainministerin tehtävä on yksi merkittävimmistä hallituksen jäsenyyksistä. ==Katso myös== *Suomen valtiovarainministeri Luokka:Ministerit Luokka:Talouspolitiikka
Piina

Piina tarkoittaa seuraavia asioita: * Piina, yhtye * Piina, Stephen Kingin romaani * Piina, Stephen Kingin romaaniin perustuva elokuva vuodelta 1990 * Piina, Eeli Aallon ohjaama televisioelokuva vuodelta 1977 * piina, kärsimys.
Oh Uganda, Land of Beauty

Oh Uganda, Land of Beauty (”Oi Uganda, kauneuden maa”) on Ugandan kansallislaulu. Sen on säveltänyt ja sanoittanut George Wilberforce Kakoma. Laulu otettiin käyttöön vuonna 1962. ==Sanat englanniksi== :Oh Uganda! may God uphold thee, :We lay our future in thy hand. :United, free, :For liberty :Together we'll always stand. :Oh Uganda! the land of freedom. :Our love and labour we give, :And with neighbours all :At our country's call :In peace and friendship we'll live. :Oh Uganda! the land that feeds us :By sun and fertile soil grown. :For our own dear land, :We'll always stand, :The Pearl of Africa's Crown. ===Käännös=== :Oi, Uganda! Varjelkoon Jumala sinua, :me uskomme kohtalomme käsiisi. :Yhtenäisinä, vapaina, :vapauden puolesta, :me seisomme aina yhdessä. :Oi, Uganda! Vapauden maa. :Annamme sinulle rakkautemme ja työmme, :ja kaikkien lähimmäistemme kanssa :maamme kutsusta :elämme rauhassa ja ystävyydessä. :Oi, Uganda! Maa, joka meitä ruokkii :auringolla ja viljavan maan kasvulla. :Oman rakkaan maamme puolesta :me taistelemme aina, :Afrikan kruunun helmen puolesta. ==Lähteet== Luokka:Kansallislaulut Luokka:Uganda
Mauser Kar 98k

Mauser Karabiner 98 Kurz (Kar 98k) on pulttilukkokivääri, joka otettiin käyttöön Wehrmachtin peruskiväärinä vuonna 1935. Sitä kutsuttiin ”Wehrmachtin selkärangaksi”. Se on yksi pitkään valmistuksessa olleen Mauser-kiväärin viimeisiä malleja. Koska K 98 oli edeltäjiään lyhyempi, ns. karbiinimalli, se nimettiin Karabiner K98 Kurziksi (, lyhyt). Sen päävalmistajat olivat Mauser Obendorfissa ja J.P. Sauer & Sohn Suhlissa, mutta sillä oli useita muitakin valmistajia ja osavalmistajia. Kivääriä valmistettiin yli 14 miljoonaa kappaletta vuoteen 1945 mennessä. Kivääri kehitettiin aikaisemmista Mauser- kivääreistä, joista uusin oli siihen mennessä Mauser Modell 1898:sta kehitetty Karabiner 98b. ==Ominaisuudet== K 98k:ssa on viiden 7,92×57 mm patruunan sisäinen kiintomakasiini. Kivääriin voidaan kiinnittää pistin (pois lukien vuoden 1944 lopulta valmistettu, valmistuksen nopeuttamiseksi yksinkertaistettu Kriegsmodell K98) ja vuonna 1942 tulleen Gewehrgranatgerät- lisälaitteen avulla sillä pystyy ampumaan 30 mm:n kiväärikranaatteja. K 98k tunnettiin hyvästä tarkkuudestaan, tästä syystä sitä käytettiin myös kiikaritähtäimellä varustettuna tarkka-ammunnassa. Kivääreissä oli käytössä useita eri tähtäinmalleja, muun muassa 1,5× suurentava Zielfernrohr 41 (ZF 41), 4× suurentava Ajack, 4× suurentava ZF4, 4× suurentava Hensoldt Dural- Dialytan; myös kiikaritähtäinten kiinnitysjalustoja oli useita eri malleja. Kokenut tarkka-ampuja pystyi kiikaritähtäimen avulla ampumaan jopa 800 metrin päähän tappavasti, yli 1 000 metrinkin osumat olivat mahdollisia. Wehrmacht käytti toisen maailmansodan aikana myös suuria määriä Saksan valloittamista maista peräisin olleita Mauser-kivääreitä. == Lähteet == == Aiheesta muualla == *K98k sivu *cruffler.com *world.guns.ru *SurplusRifle.com *Saving Private Ryan Online Encyclopedia *Nazarian's Gun Recognition Guide - Mauser Karabiner 98k rifle *Nazarian's Gun Recognition Guide - Videota Mauser Kar98k:sta toiminnassa *Saksalaisten tarkka-ampujien haastatteluita Luokka:Kiväärit Luokka:Heerin kalusto Luokka:Seulonnan keskeiset artikkelit
Ole Olsen

Ole Olsen (4. heinäkuuta 1850 Hammerfest – 9. marraskuuta 1927 Oslo) oli norjalainen säveltäjä, kapellimestari ja urkuri. Olsen syntyi Hammerfestissa vuonna 1850 ja aloitti säveltämisen 5-vuotiaana. Vuonna 1870 hän siirtyi opiskelemaan Leipzigiin, jossa hän asui vuoteen 1874 saakka. Tuona aikana Olsen sävelsi sinfonian G-duurissa ja aloitti oopperan Stig Hvide. Vuodesta 1874 lähtien Olsen toimi opettajana Oslossa, jossa hän vietti suurimman osan loppuelämästään. Olsen kuoli Oslossa vuonna 1927. Olsen sävelsi muun muassa oopperoita, oratorion, kantaatteja, kuoroteoksia ja sinfonisia runoelmia sekä muuta orkesterimusiikkia. ==Lähteet== == Aiheesta muualla == * Luokka:Norjalaiset säveltäjät Luokka:Norjalaiset kapellimestarit Luokka:Norjalaiset urkurit Luokka:Vuonna 1850 syntyneet Luokka:Vuonna 1927 kuolleet
Mer Hayrenik

Mer Hayrenik (, ”Isänmaamme”) on Armenian kansallislaulu. Se on otettu käyttöön 1. heinäkuuta 1991, Armenian itsenäistyttyä Neuvostoliitosta. Laulu perustuu Armenian ensimmäisen tasavallan (1918–1920) kansallislauluun, mutta sanoja on mukailtu. Laulun on sanoittanut runoilija Mikael Nalbandian (1829–1866) ja sen on säveltänyt Barsegh Kanatšjan (1885–1967). Neuvostoliiton viranomaiset kielsivät laulun, ja se pysyi kiellettynä aina Neuvostoliiton hajoamiseen saakka. ==Armeniankielisten sanojen translitteraatio== Mer Hayrenik, azat ankakh, Vor aprel eh dareh dar Yur vortikeh ard kantšoom eh Azat, ankakh hayastan. (toistetaan kaksi edellistä riviä) Aha yeghbair kez mi drosh, Vor im dzerkov gortzetsi Gishernereh yes koon tšegha, Artasoonkov lvatsi. (toistetaan kaksi edellistä riviä) Nayir nran yerek gooynov, Nvirakan mer nshan, Togh poghpoghi tshnamoo dem, Togh misht pantza Hayastan. (toistetaan kaksi edellistä riviä) Amenayn tegh maheh mi eh Mard mee ankam pit merni, Baytz yerani vor yur azgi Azatootyan keh zohvi. (toistetaan kaksi edellistä riviä) (toistetaan ensimmäinen säkeistö) == Lähteet == ==Aiheesta muualla== * Armenian presidentin sivu kansallisista symboleista, jossa voi myös kuunnellä hymnin * Lue ja kuuntele Armenian kansallislaulusta Luokka:Kansallislaulut Luokka:Armenian kansallissymbolit
Telakka

Telakat ovat paikkoja, joissa korjataan ja rakennetaan laivoja. Toimintaperiaatteeltaan telakka on yleensä joko vetotelakka, uiva telakka tai allastelakka, jollaisia suuremmat telakat tavallisesti ovat. Vetotelakassa on maalta veteen ulottuvien kiskojen varassa liikkuva kelkka, jota liikutellaan vaijeri- ja taljajärjestelmän avulla. Telakoitava alus saatetaan hinaajien avulla kiskojen alapäässä lasketun kelkan etupuolelle ja liu'utetaan kelkan päälle. Sukeltaja kiinnittää aluksen kelkkaan ja kelkka vedetään kuivalle maalle. Allastelakka toimii samaan tapaan kuin kanavasulku: laiva saatetaan portin kautta täynnä olevaan altaaseen ja tukirakenteiden asentamisen jälkeen allas tyhjennetään, jolloin laiva jää kuiville. Uivassa telakassa laiva ajetaan veteen upotetun telakkaponttoonin päälle. Telakkaponttoonista pumpataan vettä pois, jolloin telakka ja laiva nousevat ylöspäin. Uiva telakka on helppo siirtää. Neuvostoliitto kehitti uivatelakkatekniikkaa erityisesti. Heidän merkittävin keksintönsä oli se että uivien telakoiden ponttooniosat ja myöhemmin myös kaikki rakenteet tehtiin raudoitetusta betonista. Rakentaminen nopeutui ja helpottui, lisäksi etuna oli betonin suuri huoltoystävällisyys: sitä ei tarvitse ruostesuojata tai yleensäkään maalata ja suomalaiset havaitsivat että ajan oloon betonin vesitiiviys vain parani. Tällaisen telakan romuttaminen tosin on äärimmäisen hankalaa tiheän raudoituksen johdosta. Perinteiseen laivanrakennukseen kuuluivat edellä mainittujen telakkatyyppien lisäksi varvit, joissa laivat pelkästään rakennettiin. Varvista laiva liu'utettiin suovalla liukastettua kaltevaa tasoa pitkin veteen perä edellä. Koivistolaisessa laivanrakennusperinteessä alus liukui veteen kylki edellä. Tätä tekniikkaa käytettiin Suomessa vielä sodan jälkeen sotakorvauksiin kuuluneiden puualusten rakentamisessa. Suomen suurimpiin telakoihin kuuluvat Meyer Turun Pernon telakka, Rauma Marine Constructionsin Rauman telakka ja Helsinki Shipyardin Hietalahden telakka. Maailman suurimmat telakat Tilaukset 2005–2007 Sija Telakka Maa Bruttorekisteritonnia 1\. Hyundai Heavy Ulsan 40 965 505 2\. Samsung Heavy 22 986 205 3\. Daewoo Ship/Marine 22 605 524 4\. Hyundai Samho 17 565 730 5\. Stx Chinhae 14 101 780 6\. Shanghai Waigaoqiao 13 652 806 7\. Dalian Shbldging - No 2 Yard 10 677 200 8\. Sungdong 10 308 650 9\. New Times Shipbuilding 9 882 815 10\. Hyundai Mipo 9 847 061 Kauppalehti 24.10.2007 == Katso myös == * Kuivatelakka * Laivanrakennus * Suomen meriteollisuus == Lähteet == *Facta 2001 s. 441-442 === Viitteet === *
Guillaume Lekeu

Guillaume Lekeu (20. tammikuuta 1870 Verviers – 21. tammikuuta 1894 Angers) oli belgialainen säveltäjä. Lekeu syntyi Verviersissä ja aloitti musiikinopintonsa siellä. Vuonna 1879 hän muutti vanhempineen Poitiersiin. Lekeu aloitti säveltämisen 15-vuotiaana. Vuosina 1888–1890 hän opiskeli Pariisissa sävellystä César Franckin johdolla. Franckin kuoleman jälkeen vuonna 1890 Lekeun uudeksi opettajaksi tuli Vincent d'Indy. Lekeu kuoli lavantautiin vuonna 1894. Hän ehti elämänsä aikana säveltää noin viisikymmentä teosta. Niihin kuuluu muun muassa viulusonaatti, jonka Eugène Ysaÿe tilasi häneltä vuonna 1893. Luokka:Belgialaiset säveltäjät Luokka:Vuonna 1870 syntyneet Luokka:Vuonna 1894 kuolleet
Nuolimadot

Nuolimadot (Chaetognatha) on eläinkunnan pääjakso. Nuolimatoja tunnetaan noin 120 merissä elävää lajia. Pääosa niistä on planktisia, mutta jotkin lajit elävät pohjaan kiinnittyneinä. Nuolimadot ovat 2–120 mm:n pituisia. Planktisen madon ruumis on litteä, solakka ja läpikuultava, ja sitä reunustaa evä tai kaksi. Suun ympärillä on koukut, joilla madot tarttuvat saaliseläimiinsä. Nuolimadot ovat kaksineuvoisia, ja niiden hermosto on verraten hyvin kehittynyt. Nuolimatojen sijoittuminen eläinkunnan järjestelmään on ollut kiistanalainen, jotkut pitävät niitä alkusuisina, toiset jälkisuisina. == Lähteet == == Aiheesta muualla == *Laji.fi: Nuolimadot – Chaetognatha *UniProt: Taxonomy - Chaetognatha Luokka:Eläinkunta
Betty Robinson

Elizabeth ”Betty” Robinson (23. elokuuta 1911 Riverdale – 18. toukokuuta 1999) oli yhdysvaltalainen pikajuoksija ja olympiavoittaja. Robinson ei harrastanut juoksemista ennen kuin hänen opettajansa kiinnitti huomiota tytön juostessa junan perässä. Hän juoksi ensimmäisen 100 metrin kilpailunsa 16-vuotiaana 30. maaliskuuta 1928, jossa tuli toiseksi Yhdysvaltojen ennätysnaiselle häviten. Seuraavassa kisassaan Robinson sivusi voimassa ollutta maailmanennätystä. Amsterdamin olympiakisoissa 1928 100 metrin finaalissa kaikkien aikojen neljännessä kilpailussaan Robinson voitti kultaa noin puolen metrin erolla seuraavaan, sivuten jälleen maailmanennätystä. Kyseessä oli naisten kautta aikojen ensimmäinen yleisurheilun ratajuoksujen kultamitali. Yhdysvaltojen 4 × 100 metrin viestijoukkueen mukana Robinson voitti kisoista myös hopeaa. Vuonna 1931 Robinson joutui lento-onnettomuuteen ja loukkaantui pahoin. Hän oli tajuttomana seitsemän viikkoa eikä pystynyt kävelemään normaalisti pariin vuoteen. Tämän vuoksi häneltä jäi kotikisat vuoden 1932 olympialaiset väliin. Vuonna 1936 Robinson ei vieläkään pystynyt polvistumaan normaalia pikajuoksustarttia varten, mutta hän osallistui Berliinin kisoihin osana Yhdysvaltojen 4 × 100 metrin viestijoukkuetta. Kilpailussa Saksa oli kova ennakkosuosikki ja johtikin kisaa, mutta pudotti viestikapulan. Näin Robinson sai toisen olympiakultansa. Betty Robinsonin urheilu-ura päättyi Berliinin jälkeen. Hän kuoli 87 vuoden iässä sairastettuaan syöpää ja Alzheimerin tautia. == Aiheesta muualla == * Robinson olympic.org:ssa Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1911 syntyneet Luokka:Vuonna 1999 kuolleet
Franz Biebl

Franz Xaver Biebl (1. syyskuuta 1906 Pursruck – 2. lokakuuta 2001 München) oli saksalainen säveltäjä, jonka tuotannosta suurin osa oli kuoromusiikkia. Biebl syntyi Pursruckissa vuonna 1906 ja opiskeli myöhemmin Münchenissä. Vuosina 1932–1939 hän toimi kuoronjohtajana. Vuodesta 1939 lähtien hän opetti laulua ja musiikin teoriaa Salzburgissa. Vuosina 1944–1946 Biebl oli sotavankina Yhdysvalloissa, ja jatkoi musiikin tekemistä ja perusti kuoron sotavankileirille. Sodan jälkeen Biebl palasi Itävaltaan, muutti Saksaan ja vuonna 1959 perusti kuoromusiikin osaston Baijerin radioyhtiölle. Hän kuoli lokakuussa 2001. == Lähteet == Luokka:Saksalaiset säveltäjät Luokka:Vuonna 1906 syntyneet Luokka:Vuonna 2001 kuolleet
Myoglobiini

Myoglobiini eli lihaspuna on hemoglobiinin kaltainen rautapitoinen proteiini poikkijuovaisissa lihassoluissa, joka turvaa lihassolun hapensaannin kovassa rasituksessa. Myoglobiini luovuttaa hapen lihaksille vasta, kun lihassolun hapen osapaine on lähellä nollaa. Normaalisti myoglobiini toimii solujen happivarastona ja varmistaa lihaskudosten tehokkaan hapensaannin verestä. Suuren myoglobiinin määrän ansiosta jotkin nisäkkäät pystyvät sukeltamaan pitkiä aikoja. Myoglobiini antaa lihaksille niiden punaisen värin. ==Myoglobiinin rakenne== Myoglobiini kuuluu yhdessä muun muassa hemoglobiinin ja elektroninsiirtoketjussa toimivan sytokromin kanssa hemoproteiineihin, jotka kaikki sisältävät hemiryhmän. Myoglobiini koostuu yhdestä 153 aminohappoa sisältävästä polypeptidiketjusta ja hemiryhmästä. Happi sitoutuu myoglobiinin hemiryhmän kaksiarvoiseen rautaioniin. Proteiinin sekundäärirakenne koostuu kahdeksasta alfa-kierteestä. Proteiinin tertiääristä, pallomaista rakennetta pitävät koossa hydrofobisten eli vettähylkivien sivuketjujen pyrkimys osoittaa sisäänpäin. Happi sitoutuu voimakkaammin myoglobiiniin kuin hemoglobiiniin, minkä ansiosta happi siirtyy tehokkaammin verenkierrosta lihaksiin. == Aiheesta muualla == *Terveysportti, metatesaurus: Lihaspuna *Solunetti: Myoglobiini *PubChem: Myoglobin Luokka:Lihakset Luokka:Proteiinit
Estêvão de Brito

Estêvão de Brito (1575–1641) oli portugalilainen säveltäjä. Hän opiskeli muun muassa Filipe de Magalhãesin johdolla. Vuodesta 1613 lähtien de Brito toimi malagalaisessa katedraalissa. Hän kuoli Malagassa vuonna 1641. Luokka:Portugalilaiset säveltäjät Brito, Estêvão, de Brito, Estêvão, de Luokka:Vuonna 1575 syntyneet Luokka:Vuonna 1641 kuolleet
Tupsumadot

Tupsumadot eli hevosenkenkämadot (Phoronida) on eläinkunnan pääjakso, johon kuuluvia lajeja tunnetaan kaikkiaan 15. Ne ovat pieniä ja elävät paikoillaan merten pohjaliejussa. Matomaisen ruumiinsa ympärille tupsumadot erittävät suojaputken. Suuta ympäröi hevosenkengän muotoinen lonkerotupsu. Luokka:Eläinkunta
MSK

Lyhenne MSK voi tarkoittaa: * Moskovan aika * minimum-shift keying, modulointimenetelmä
Olaf Tufte

Olaf Karl Tufte (s. 27. huhtikuuta 1976 Tønsberg, Norja) on norjalainen soutaja. Olympialaisissa Ateenassa 2004 ja Pekingissä 2008 Tufte voitti kultaa miesten yksikössä. Sydneyn 2000 olympialaisissa hän saavutti yhdessä Fredrik Bekkenin kanssa hopeaa pariairokaksikossa. Vuoden 2016 kesäolympialaisista Tufte saavutti pronssia niin ikään pariairokaksikosta. Yksikössä hän on voittanut myös kaksi maailmanmestaruutta, vuosina 2001 ja 2003, saanut MM- hopeaa 2005 sekä pronssia 2002 ja 2007. Pariairokaksikossa hän sai MM-pronssia 1999. EM-kilpailuista Tuftella on yksi pronssi. Vuonna 2001 hänelle myönnettiin Aftenpostenin kultamitali. == Lähteet == *Saavutukset worldrowing.com-sivustolla ==Aiheesta muualla== *Virallinen sivu Luokka:Norjalaiset soutajat Luokka:Norjalaiset olympiavoittajat Luokka:Vuonna 1976 syntyneet Luokka:Elävät henkilöt
Hematokriitti

Hematokriitti (lyh. hkr) on punasolujen suhteellinen osuus koko veren tilavuudesta. Se määritetään mittaamalla verisolupatsaan korkeus verinäytteen pohjalla sentrifugoinnin jälkeen. Käytännössä hematokriitti kuvastaa punasolujen osuutta verinäytteen tilavuudesta, sillä veren muita soluja, valkosoluja ja verihiutaleita, on normaalisti veressä alle 1 prosentti sen kokonaistilavuudesta. Nykyään hematokriitti voidaan määrittää myös solunlaskijalla, mikä on nopeampi tapa. Hematokriitti ilmaistaan yleisimmin verisolujen prosentuaalisena osuutena veren tilavuudesta, mutta myös joskus verisolujen tilavuutena veren tilavuudesta. Useimpien nisäkkäiden hematokriittiarvo vaihtelee 35 ja 45 prosentin välillä. Hematokriittiarvon ja plasman tilavuuden avulla voidaan määrittää koko elimistön veritilavuus: \text{veren tilavuus} = \frac{\text{plasman tilavuus}}{1-\text{hkr}}. Koska veren määrä elimistössä on tasapainossa elimistön kokonaisnestemäärän kanssa, tällä tavalla voidaan saada tietoa myös elimistön nestetasapainosta. Rasituksessa veren hematokriitti kasvaa, koska perna, joka varastoi punasoluja, vapauttaa niitä rasituksen aikana verenkiertoon. Pernan vaikutus näkyy erityisesti hevosella, jolla perna on erityisen suuri. Lisäksi maitohapon muodostus kudoksissa aiheuttaa jossain määrin nesteen siirtymistä verenkierrosta kudoksiin osmoottisen paineen vuoksi. Vuonna 2003 käyttöön otettujen kansallisten viitearvojen mukaan miesten viiteväli hematokriitille on 39–50 ja naisten 35–46. Taulukossa on esitettynä eri eläinlajien keskimääräisiä hematokriittiarvoja. Hematokriitti (%) Ihminen 42 (nainen) 46 (mies) Nauta 30 Hevonen 42 (lämminverinen) 33 (kylmäverinen) Koira 45 Kissa 37 Lammas 36 Vuohi 28 ==Lähteet== == Aiheesta muualla == Luokka:Verikokeet Luokka:Seulonnan keskeiset artikkelit
Alfred Kinsey

Alfred Charles Kinsey () oli yhdysvaltalainen hyönteistutkija ja eläintieteen professori. Hän perusti vuonna 1947 Indianan yliopistoon Rockefeller-säätiön rahoituksella Seksin ja lisääntymisen tutkimuslaitoksen. Instituutti tunnetaan nykyään nimellä Kinsey Institute for Research in Sex, Gender and Reproduction, lyhyemmin Kinsey Institute. Hänet tunnetaan ennen kaikkea ihmisen seksuaalisuutta koskevista laajoista haastattelututkimuksista, joista käytetään nimitystä Kinseyn raportti.Kinsey Institute. Yle, Dokumenttiprojekti. Kinsey kasvoi uskonnollisessa perheessä ja harrasti nuorena partiota. Luonnossa samoilu oli hänelle henkireikä perheen ilmapiiristä, ja niinpä hän lähti isänsä vastustuksesta huolimatta opiskelemaan biologiaa. Yliopistolla hän tutustui tulevaan vaimoonsa. Seksuaalikielteisen kasvatuksen takia nuorella parilla oli yhdyntävaikeuksia, ja suojellakseen muita samoilta traumaattisilta kokemuksilta Kinsey päätyi opettamaan yliopistossa seksuaalisuuden perusasioita avioitumassa oleville vanhemmille opiskelijoille. Hän alkoi haastatella oman kurssinsa opiskelijoita seksuaalisista kokemuksista ja laajensi otostaan tuttavapiiriinsä ja kollegoihinsa yliopistolla. Rockefeller-säätiön tuella hän palkkasi apulaisia ja haastatteli näiden kanssa yhteistyössä tuhansia amerikkalaisia. Kinsey oli itse biseksuaali.Baumgardner, Jennifer (2008). Look Both Ways: Bisexual Politics. s. 48. Stressin alaisena Kinsey ympärileikkasi itsensä taskuveitsellä ilman anestesiaa.Father of the Sexual Revolution Viitattu 13.11.2023 Tutkimuksen tulokset julkaistiin kahtena bestseller-raporttina. Miehen sukupuolinen käyttäytyminen (Sexual Behavior in the Human Male) ilmestyi vuonna 1948 ja Naisen sukupuolinen käyttäytyminen (Sexual Behavior in the Human Female) 1953. Kumpaakin myytiin paljon: mieskirjaa yli puoli miljoonaaMuistokirjoitus. ja naiskirjaakin yli 300 000 kappaletta, ja ne on käännetty 11 kielelle, jälkimmäinen myös suomeksi.Kinsey Institute. Miehen sukupuolinen käyttäytyminen teosta varten Kinsey hankki tietoa lasten seksuaalisuudesta Rex King nimiseltä pedofiililtä. Teoksessa on kuvailtu esimerkiksi lasten kykyä saada orgasmeja Rex Kingin kokeilujen pohjalta. Kinsey on myös tutkinut homoseksuaalisuuden yleisyyttä miesten keskuudessa. Hänen väittämänsä mukaan 10% miehistä olisi homoseksuaaleja. Kriitikoiden mielestä luku on paljon pienempi ja on epäilty, että Kinsey yritti tarkoituksella suurennella homoseksuaalien osuutta. Alfred Kinsey kuoli 62-vuotiaana kärsittyään keuhkokuumeesta ja sydänsairaudesta. == Katso myös == * Kinseyn asteikko == Lähteet == == Kirjallisuutta == * * * * Luokka:Yhdysvaltalaiset biologit Luokka:Seksologit Luokka:Vuonna 1894 syntyneet Luokka:Vuonna 1956 kuolleet
Lihaskudos

Lihaskudos on säikeistä pehmytkudosta, josta lihakset enimmäkseen muodostuvat. ==Rakenne ja tyypit== Lihaskudos koostuu pitkistä ja kapeista, supistumiskykyististä lihassoluista, jotka puolestaan koostuvat lihassäikeistä. Lihassolut eli lihassyyt muodostavat lihassolukimppuja.Kauranen 2014, s. 60–76. Kaiken lihaskudoksen yhteisiä ominaisuuksia ovat sähkönjohtavuus, ärtyvyys, venymiskyky, supistumiskyky ja rentoutumiskyky. Lisäksi noin kaksi kolmasosaa ihmisen lihaksista on tahdonalaisia. Ihmisellä on kolmentyyppistä lihaskudosta: poikkijuovaista, sileää ja sydänlihaskudosta.Kauranen 2014, s. 39–48. * Poikkijuovainen lihaskudos muodostaa luustolihakset eli luurankolihakset. Ne ovat kiinni luissa ja supistuessaan lähentävät luita toisiinsa ja aiheuttavat liikkeen. * Sileä lihaskudos muodostaa sileät lihakset. Niitä ovat muun muassa verisuonten, hengitysteiden, virtsateiden ja ruoansulatuskanavan seinämien lihakset. Sileät lihakset säätelevät sisäelinten liikkeitä ja vastaavat ravinnon, ilmavirtauksen, veren ja virtsan kuljetuksesta sekä ihokarvojen kohottamisesta ja silmän pupillin koon säätelystä. * Sydänlihaskudos muodostaa sydänlihaksen. ==Vaivat== Lihaskudos voi vaurioitua monella tavalla, kuten liiallisen fyysisen aktiivisuuden, mekaanisen vamman, lämpötilan tai kemikaalialtistuksen seurauksena.Kauranen 2014, s. 301–314. Lihaskudosvauriossa havaitaan lihassoluissa rakenteellisia muutoksia ja hajoamista, proteiini- ja entsyymipitoisuuksien vaihtelua, tulehdusmarkkereiden ilmaantumista, kalsiumtasapainon muutoksia sekä glukoosimetabolian laskua. Vaurioituneen lihaksen fyysinen suorituskyky ja aktiivisuus ovat heikentyneet. Lihasvoima laskee, lihas väsyy herkästi, hermotus häiriintyy, liikelaajuudet kaventuvat, ja kudoksessa esiintyy turvotusta ja arkuutta. Kipua lihaskudokseen voi aiheuttaa esimerkiksi lihaskramppi, iskun aiheuttama ruhjevamma, iskemia eli kudoksen verettömyys, voimakas lihasjännitys tai fyysisen aktiivisuuden aiheuttama viivästynyt lihassärky. Lihaskudos on hyvin adaptoituvaa, ja lihaskudosvauriot alkavat korjautua nopeasti lihaskudoksen regeneraatiossa.Kauranen 2014, s. 315–322. Jos lihas on käyttämättömänä, se alkaa surkastua eli atrofioitua.Kauranen 2014, s. 338–347. Lihasmassa alkaa hitaasti vähentyä ihmisellä noin 30. ikävuoden jälkeen. Ikääntymisessä tapahtuvaa lihasmassan vähenemistä ja lihasatrofiaa kutsutaan sarkopeniaksi. Sitä voi hidastaa lihasvoimaharjoittelulla.Kauranen 2014, s. 348–356. Lihassairauksia on noin 400 erilaista, mutta ne ovat suhteellisen harvinaisia. Lihassairaudet ovat yleensä parantumattomia, ja niitä hoidetaan kokonaisvaltaisella kuntoutuksella.Kauranen 2014, s. 357–377. == Lähteet == * === Viitteet === == Aiheesta muualla == Luokka:Histologia Luokka:Lihakset Luokka:Seulonnan keskeiset artikkelit
Makedonian lippu

Makedonian lippu voi viitata seuraaviin: * Makedonian lippu, Kreikan Makedoniassa käytetty lippu * Pohjois-Makedonian lippu, Pohjois-Makedonian tasavallan käyttämä lippu ca:Bandera de Macedònia el:Σημαία της Π.Γ.Δ.Μ. it:Bandiera macedone mk:Знаме на Република Македонија ja:マケドニアの国旗 tr:Makedonya Bayrağı uk:Прапор Македонії zh:马其顿国旗
Beckie Scott

Beckie Scott (s. 1. elokuuta 1974 Vegreville, Alberta, Kanada) on kanadalainen entinen maastohiihtäjä. 2002 Salt Lake Cityn olympialaisissa Scott sijoittui alun perin takaa-ajokisassa kolmanneksi, mutta kun molemmat tuloksissa hänen edellään olleet maastohiihtäjät, venäläiset Larisa Lazutina ja Olga Danilova, myöhemmin hylättiin heidän jäätyään kiinni doping-aineen käytöstä, nousi Scott olympiavoittajaksi. 2003 Val di Fiemmen MM-hiihdoissa Scott jatkoi hyviä otteita ollen sprintissä neljäs ja takaa-ajossa kuudes. Takaa-ajossa hän oli neljäs myös Oberstdorfin MM-hiihdoissa. 2006 Torinon olympialaisissa Scott saavutti sprintin parikilpailussa hopeaa yhdessä Sara Rennerin kanssa. Torinon olympialaisissa Scott valittiin Kansainvälisen olympiakomitean urheilijajäseneksi yhdessä Saku Koivun kanssa. Hän on työskennellyt myös UNICEFin hyväksi. ==Aiheesta muualla== * Luokka:Kanadalaiset maastohiihtäjät Luokka:Kanadalaiset olympiavoittajat Luokka:Kansainvälisen olympiakomitean jäsenet Luokka:Vuonna 1974 syntyneet Luokka:Elävät henkilöt
The Curse of Monkey Island

The Curse of Monkey Island on LucasArtsin kehittämä ja julkaisema seikkailupeli. Peli on julkaistu vuonna Windowsille. Peli on jatkoa sarjan aiemmille osille The Secret of Monkey Island ja Monkey Island 2: LeChuck's Revenge ja on Monkey Island -sarjan kolmas osa. == Juoni == Pelin juoni keskittyy päähenkilö Guybrush Threepwoodiin ja tämän yritykseen murtaa kirous rakkaansa Elaine Marleyn yltä. Edellisien osien tapaan vastaan asettuu myös tuttu päävihollinen, epäkuollut merirosvokapteeni LeChuck. The Curse of Monkey Island esitteli pelaajille myös suosituksi nousseen Murray -hahmon, joka on puhuva pääkallo ja yrittää aina levittää pahuuden sanomaa ja kauhua kaikkialla missä onkaan. Murray on sittemmin esiintynyt kaikissa The Curse of Monkey Islandin jälkeen julkaistuissa Monkey Island -sarjan peleissä. == Kehitys == Peli on sarjan ensimmäinen, joka suunniteltiin CD-ROMille ja sisältää puhuttua dialogia, SVGA-tason grafiikkaa sekä välikohtauksia videokuvana. Hahmojen taide on skannattu kalvoista ("cel") ja käyttää tarkoituksellisen hauskaa tyyliä. Spritet ovat suuria ja täysin animoituja. Dominic Armato on Guybrush Threepwoodin ääninäyttelijä, Earl Boen on LeChuckin ääninäyttelijä ja Alexandra Boyd on Elaine Marleyn ääninäyttelijä. Pelin visuaalinen ilme oli erilainen sarjan aiempiin peleihin verrattuna johtuen käytettyjen työkalujen muuttumisesta. Uusi tekniikka käytti vektoroituja piirroksia, joka tuotti sulavampia linjoja. Pelin animaatioiden jokainen kuva piirrettiin ensin käsin paperille, jonka jälkeen voitiin tehdä digitaalista korjausta interaktiivisien animaatioiden kohdistamiseen. Lisäksi veden korostukset tehtiin kolmiulotteisella grafiikalla. Pelin kehityksestä vastasivat Jonathan Ackley ja Larry Ahern, jotka aiemmin olivat työskennelleet LucasArtsin Maniac Mansion: Day of the Tentacle ja Sam & Max Hit the Road -pelien parissa. Sarjan aiemmissa osissa mukana ollut Ron Gilbert oli jo lähtenyt LucasArtsilta. Ackley ja Ahern olivat aiemmin olleet tekemässä Tim Schaferin Full Throttle -peliä. Michael Land vastasi sarjan edellisten osien tapaan pelin musiikista, joka oli nyt valmiiksi nauhoitettu ja oikean orkesterin esittämää. Peli on omistettu ohjelmoija Brett Barretille joka kuoli moottoripyöräonnettomuudessa vuotta ennen pelin julkaisua. == Vastaanotto == Peli on saanut GameSpotin arvostelussa arvosanaksi 9/10. Arvostelun mukaan pelissä ei ole paljoa huonoja kohtia poislukien päätös, joka on äkkinäinen ja antiklimaattinen. == Ääninäyttelijät == == Lähteet == == Aiheesta muualla == * Luokka:Vuoden 1997 videopelit Luokka:SCUMM Luokka:Windows-pelit Luokka:Monkey Island -pelit
Mothman

Mothman (, Yöperhosmies) on Yhdysvaltain moderniin kansanperinteeseen kuuluva hahmo. Se kuvataan ihmistä muistuttavaksi harmaaksi olennoksi, jonka silmät hehkuvat punaisina. Otuksella on isot siivet mutta ei sulkia. Mothman- kertomuksissa esiintyy omituisia valoilmiöitä, mustapukuisia miehiä ja muita ufo-havaintoihin ja okkultismiin liitettyjä yksityiskohtia. Mothmanista tehtiin useita silminnäkijähavaintoja Länsi-Virginiassa Yhdysvalloissa marraskuusta 1966 joulukuuhun 1967. Ilmiön huipennuksena pidetään joulukuun 15. päivää 1967, jolloin Ohiojoen ylittävä Silver Bridge romahti Point Pleasantin kaupungin lähettyvillä. Vuoden 1976 tienoilla raportoitiin ”isosta linnusta” ja ihmisiä kaappaavasta ”vihannesmiehestä”, joka muistutti triffidiä. Nämä havainnot on myöhemmin liitetty Mothmaniin. Parapsykologi John Keel käsitteli ilmiötä teoksessaan The Mothman Prophecies (1975). Keel arveli Mothmania ja muita samantapaisia ilmiöitä pahantahtoisten yliluonnollisten olentojen aikaansaannokseksi. Myös ufologi Gray Barker käsitteli 1970-luvun uutiskirjeissään Mothmania. Ufotutkija Jacques Vallée on verrannut Mothmania 1800-luvun Britanniassa tunnettuun Jousijalka-Jackiin. Otuksen nimesi paikallislehden toimittaja suositun Batman – Lepakkomies -televisiosarjan innoittamana. Killer Moth on eräs Batman-sarjakuvien superroistoista. Point Pleasantissa on vuodesta 2002 järjestetty jokasyksyinen Mothman-festivaali, joka houkuttelee paikalle keskimäärin – vierailijaa. Kaupungissa on myös vajaat neljä metriä korkea metallinen Mothmanin patsas. Mark Pellingtonin ohjaama jännityselokuva Mothman – sanansaattaja sai ensi-iltansa vuonna 2002. == Lähteet == == Aiheesta muualla == * Unknownexplorers.com – Mothman. Luokka:Kryptozoologia Luokka:Mysteerit Luokka:Taruolennot Luokka:Seulonnan keskeiset artikkelit
Alberto Gilardino

Alberto "Il Gila" Gilardino (s. 5. heinäkuuta 1982 Biella, Piemonte, Italia) on italialainen jalkapalloilija. Parhaat pelivuotensa hän edusti seuratasolla Parmaa, Milania ja Fiorentinaa. Hän pelasi hyökkääjänä. == Ura ja kuuluisuus == Gilardino tunnetaan puhtaista laukaisuista,reilusta pelistä ja harhautuksista. Gilardinon kasvattajaseura on Piacenza Calcio, jossa hän pelasi vuoteen 2001 asti. Tuolloin hän siirtyi Hellas Veronaan, jonka paidassa hän pelasi 39 ottelua ja teki viisi maalia. Vuonna 2002 Gilardinoa jo Veronassa valmentanut Cesare Prandelli osti lupaavan kärkimiehen Parmaan. Varsinaisen läpimurtonsa hän teki kauden 2003/2004 aikana, kun joukkueen ykköshyökkääjä Adriano kärsi loukkaantumisista. Gilardino iski peräti 22 maalia ja oli sillä serie A:n toiseksi paras maalintekijä. Seuraavalla kaudella Gilan maalisaldo oli jälleen 22 ja hän kantoi putoamistaistelussa ollutta Parmaa välillä lähes yksinään. Viimeistään tämä herätti suurseurojen mielenkiinnon ja heinäkuussa 2005 AC Milan osti hänet 18 miljoonalla punnalla. Ensimmäisellä kaudellaan Rossonerissa hän teki 17 liigamaalia, mikä on varsin hyvä suoritus. Gilardino ei kuitenkaan tehnyt yhtään maalia Mestarien liigassa ja lähes kaikki hänen liigamaalinsa syntyivät heikompia joukkueita vastaan. Kriitikot ovatkin sanoneet ettei miehestä ole ratkaisijaksi suuriin otteluihin. 25\. toukokuuta 2008 Fiorentina varmista tehneensä sopimuksen Gilardinon kanssa, jonka siirto summaksi julkaistiin olevan 15 miljoonaa euroa. Sopimus on 5-vuotinen, jonka myötä Gilardino saa 1.5 miljoonaa euroa yhdestä kaudesta, sekä lisäksi bonukset. === Maajoukkueessa === Gilardinolla on Italian juniorimaajoukkueista lukuisia saavutuksia, muun muassa alle 21-vuotiaiden Euroopan mestaruus ja lisäksi olympiapronssi 2004 Ateenasta. A-maajoukkueessa hän on pelannut 57 ottelua ja tehnyt niissä 19 maalia. Gilardino oli voittamassa maailmanmestaruutta 2006 MM-kisoissa. == Lähteet == == Aiheesta muualla == *Gilardinon omat kotisivut Luokka:Italialaiset jalkapalloilijat Luokka:Italialaiset olympiamitalistit Luokka:Jalkapallon maailmanmestarit Luokka:Vuonna 1982 syntyneet Luokka:Elävät henkilöt
Aladár Gerevich

Aladár Gerevich (16. maaliskuuta 1910 Jászberény – 14. toukokuuta 1991 Budapest) oli unkarilainen miekkailija, moninkertainen olympiavoittaja ja maailmanmestari sekä yksi lajin menestyneimmistä urheilijoista. Aladár Gerevich oli ensimmäinen urheilija, joka voitti kuusi saman lajin olympiakultaa. Hänen lajinsa oli säilän joukkuekilpailu. Hän oli myös ensimmäinen urheilija, joka voitti kultaa kuusissa olympiakisoissa (1932–1960), vaikka hänen olympiauransa välissä katkesikin toiseen maailmansotaan, joka peruutti kahdet kisat. Kaikkiaan Gerevich voitti seitsemän olympiakultaa, yhden hopean ja kaksi pronssia. Gerevich voitti säilän henkilökohtaisen maailmanmestaruuden vuosina 1935, 1951 ja 1955. Gerevichin poika Pál Gerevich, vaimo Erna Bogen ja appi Albert Bogen olivat kaikki myös olympiamitalisteja. == Lähteet == == Aiheesta muualla == * Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1910 syntyneet Luokka:Vuonna 1991 kuolleet
Nicole DeHuff

Nicole Renee DeHuff (6. tammikuuta 1975 Antlers, Oklahoma – 16. helmikuuta 2005 Los Angeles) oli yhdysvaltalainen näyttelijä. DeHuffin elokuvadebyytti tapahtui vuonna 2000 muun muassa Ben Stillerin ja Robert DeNiron tähdittämässä elokuvassa Perhe on painajainen. DeHuff vieraili myös useissa televisiosarjoissa. DeHuff oli naimisissa Ari Palitzin kanssa. Heidät vihittiin 11. marraskuuta 2000. Nicole DeHuff kuoli 30-vuotiaana keuhkokuumeen aiheuttamiin komplikaatioihin 16. helmikuuta 2005 Los Angelesissa. Hän oli käynyt sairaalassa kahdesti ennen kuolemaansa sairautensa takia, mutta hänelle annettiin molemmilla kerroilla väärä diagnoosi. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2000 Perhe on painajainen Meet the Parents Deborah ”Debbie” Byrnes 2004 Suspect Zero Suspect Zero Katie Potter 2006 Unbeatable Harold Unbeatable Harold Wanda Livingston Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2001 C.S.I. C.S.I. Tina Kolas ”Alter Boys” 2001 Oikeus ja kohtuus The Practice Michelle Farrell ”Dangerous Liaisons” 2002 The Court The Court Alexis Cameron pilottijakso 2003 Ilman johtolankaa Without a Trace Cathy Dobson ”Underground Railroad” 2003 Dragnet Dragnet Claudia Hellman ”The Magic Bullet” 2004 Monk Monk Vicki Selenas ”Mr. Monk and the Paperboy” 2004 C.S.I. Miami CSI: Miami Carrie Delgado ”Stalkerazzi”, ”Wannabe” ==Aiheesta muualla== * Luokka:Yhdysvaltalaiset näyttelijät Luokka:Vuonna 1975 syntyneet Luokka:Vuonna 2005 kuolleet
Daniel Kahneman

Daniel Kahneman (5. maaliskuuta 1934 Tel Aviv, Palestiina – 27. maaliskuuta 2024) oli israelilais-yhdysvaltalainen psykologi ja tutkija. Hän oli toinen vuoden 2002 Nobelin taloustieteen palkinnon saajista. Kahneman opiskeli psykologiaa ja matematiikkaa Jerusalemin heprealaisessa yliopistossa. Hänen pääaineensa oli psykologia. Hän suoritti siellä 1954 alemman korkeakoulututkinnon, ja Kalifornian Berkeleyn yliopistosta hän valmistui 1961 tohtoriksi. Kahneman oli vuosina 1961–1970 Jerusalemin heprealaisen yliopiston psykologian luennoitsija ja professori 1970–1978. Hän opetti 1976–1986 Brittiläisen Kolumbian yliopistossa ja 1986–1994 Berkeleyssä. Princetonin yliopiston psykologian professoriksi hänet valittiin 1993. Hän toimi samalla Princetonin julkisten ja kansainvälisten asioiden koulun profesorina. Hän jäi eläkkeelle 2007. Kahneman alkoi 1960-luvun lopulla tutkia sitä, miten ihmiset tekevät taloudellisia päätöksiä. Hän tutki psykologi Amos Tverskyn kanssa päätöksentekoa epävarmuuden vallitessa. Tästä tutkimuksesta syntyi prospektiteoria, jonka Kahneman ja Tversky kuvasivat vuonna 1979 julkaistussa artikkelissaan ”Prospect Theory: An Analysis of Decisions Under Risk”. Kahnemanin päätöksentekoa käsitelleiden tutkimusten perusteella ihmiset eivät pystyneet analysoimaan monimutkaisia päätöstilanteita, joissa tulevaisuus oli epävarma, vaan turvautuivat tällaisissa tilanteissa heuristiikkoihin eli nyrkkisääntöihin. Kahneman sai vuoden 2002 Nobelin taloustieteen palkinnon taloustieteellisen analyysin ja kognitiivisen psykologian yhdistämisestä, erityisesti työstään, joka käsitteli ihmisten arviointikykyä ja päätöksentekoa epävarmoissa tilanteissa. Kahneman jakoi palkinnon Vernon L. Smithin kanssa. Kahneman kirjoitti urallaan muun muassa teokset Ajattelu, nopeasti ja hitaasti ja Noise: A Flaw in Human Judgment. == Teokset == * * * * * * * ; Suomennettuja artikkeleita * Daniel Kahneman, Dan Lovallo ja Olivier Sibony, "12 kysymystä ennen päätöksentekoa". Julkaisussa: Fakta 31(2011) : 10, s. 59-60 * Daniel Kahneman, Andrew M. Rosenfield, Linnea Gandhi & Tom Blaser, "Varo kohinaa päätöksenteossa". Julkaisussa: Fakta (2016) : 12, s. 40-47 == Lähteet == == Kirjallisuutta == * ==Aiheesta muualla== Luokka:Nobelin taloustieteen palkinnon saajat Luokka:Yhdysvaltalaiset psykologit Luokka:Yhdysvaltalaiset taloustieteilijät Luokka:Yhdysvaltalaiset professorit Luokka:Princetonin yliopiston professorit Luokka:Jerusalemin heprealaisen yliopiston professorit Luokka:Vuonna 1934 syntyneet Luokka:Vuonna 2024 kuolleet
Hermo

Hermo on hermosolujen (neuronien) viejähaarakkeista (aksoneista) ja tuojahaarakkeista (dendriiteistä) sekä sidekudoksesta koostuva rakenne, joka mahdollistaa hermoimpulssien siirtymisen elimistössä. Varsinainen hermo muodostuu aksonien eli hermosyiden muodostamista hermosyykimpuista. Hermot voivat olla metrinkin mittaisia ja suurimmat hermot erottuvat jopa paljaalla silmällä. Hermoja kulkee kaikkialla elimistössä ja suurin osa soluista on jollakin tavalla yhteydessä ainakin yhteen hermoon. ==Selkäydinhermot== Selkäydinhermoja on ihmisellä 31 paria. Ne alkavat selkäytimestä kahtena haarana ja yhdistyvät varsinaiseksi selkäydinhermoksi tullessaan ulos selkänikamien välistä. ==Aivohermot== Aivohermoja on yhteensä 12 paria ja niistä suurin osa risteytyy puolelta toiselle siten, että oikea aivopuolisko saa tietoa ja hermottaa vasenta puolta elimistöstä. Vasen aivopuolisko vastaavasti hermottaa oikeaa puolta elimistöä. ==Katso myös== *Autonominen hermosto *Hermosto *Keskushermosto *Neuroni *Somaattinen hermosto *Ääreishermosto ==Lähteet== == Aiheesta muualla == Luokka:Hermosto